Fakultet zdravstvenih studija, Sveučilište u Rijeci

Rijeka, 20.11.2024.

**ZAPISNIK**

**Predstavljanje Erasmus + projekta „EPIK“ - Educational Prevention and Intervention Kit**

Predstavljanje je održano na Fakultetu zdravstvenih studija u Rijeci, 20. studenog 2024. godine s početkom u 11:30 sati. Predstavljanju su nazočili partneri projekta, djelatnici Fakulteta, te studenti sukladno potpisanoj listi u privitku koja čini sastavni dio ovog zapisnika.

Na samom početku prisutne je pozdravila voditeljica projekta Nastija Bohnec Bradić iz Saveza školskih športskih društava Grada Rijeka, koji su ujedno i koordinator projekta.

Doc. Vlahović (FZSRI) u kratkim crtama predstavio je projekt, stavivši naglasak na glavne ciljeve projekta, radne pakete i budžet. Po završetku predstavljanja projekta, Lea Lazarević održala je predavanje pod naslovom Osnovno održavanje života uz upotrebu AVD uređaja, te je nakon toga započeo i tečaj osnovnog održavanja života za studente Fizioterapije kojeg su održale, Emilija Lazarević, Lea Lazarević i Kata Ivanišević.

 











